
ROMÂNIA

COMUNA DRAGALINA

JUDEȚUL CĂLĂRAȘI

Bd. General Ioan Dragalina, Nr. 46, tel. 0242/708.073, fax. 0242/708.074, e-mail: pdragalina@gmail.com
Nr. 16159 / 04.09.2024
ANUNȚ

     Unitatea Administrativ-Teritoriala Comuna Dragalina, CUI 4445389, cu sediul în Comuna Dragalina, Bd. General Ioan Dragalina, nr. 46, Județul Călărași, anunță organizarea concursului de recrutare pentru ocuparea unei funcții contractuale vacante în conformitate cu prevederile H.G. nr. 1336/28.10.2022 și respectând prevederile O.U.G. nr. 34/2023, după cum urmează:
     Denumirea postului : Referent, grad profesional IA

     Numărul de posturi : 1 post vacant

     Nivelul postului : funcție de execuție

     Tipul postului : contractual

     Perioada de angajare : nedeterminată

     Nivelul studiilor : studii medii absolvite cu diplomă de bacalaureat

     Vechime în muncă : 7 ani vechime

     Durata timpului de lucru : 8 ore/zi, 40 ore/săptămână

     Numarul și tipul probelor de concurs : probă scrisă și interviu

     Persoană de contact : Constantin Geta, tel. 0242708073, e-mail : pdragalina@gmail.com
     Data publicării și anunțului de concurs : 05.09.2024
     Condițiile generale de participare sunt cele prevăzute de art. 15 din H.G. nr. 1336/28.10.2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice
Pentru a ocupa un post contractual vacant, candidații trebuie să îndeplineacsă următoarele condiții generale, conf, Art. 15 din H.G. nr. 1336/2022, cu modificările și completările ulterioare :

   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

   b) cunoaşte limba română, scris şi vorbit;

   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

   h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
     Condiții specifice necesare în vederea participării la concurs și a funcției contractuale stabilite pe baza atribuțiilor corespunzătoare postului sunt:

     - Studii : studii medii absolvite cu diplomă de bacalaureat
     - Vechime în muncă : 7 ani vechime 
     Pentru înscrierea la concurs candidații vor depune un dosar care va conține următoarele documente:
     - formular de înscriere la concurs, conform modelului prevăzut la anexa nr. 2 la Regulamentul-cadru privind organizarea şi dezvoltarea carierei personalului contractual din sectorul bugetar plătit din fonduri publice;

     - copia actului de identitate sau orice alt document care atestă identitatea, potrivit legii, aflate în termen de valabilitate;

     - copia certificatului de căsătorie sau a altui document prin care s-a realizat schimbarea de nume, după caz;
     - copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

     - copiile documentelor care atestă nivelul precum şi copiile documentelor care atestă efectuarea unor specializări/calificări, precum și copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
     - certificat de cazier judiciar;

     - adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

     - curriculum vitae, model comun european. 

Copiile de pe acte se prezintă însoțite de documentele originale, care se certifică pentru conformitatea cu originalul de către secretarul comisiei de concus.
     Atribuțiile postului :

– colaborează cu membrii echipelor de implementare a proiectelor , nominalizate prin dispoziție a primarului, în vederea implementării proiectelor în conformitate cu prevederile Contractelor de finanțare;

– participă împreună cu membrii echipelor de implementare a proiectelor, nominalizate prin dispoziție a primarului, la implementarea acestora prin activități specifice managementului tehnic al acestora, precum și la elaborarea rapoartelor tehnice pe tot parcursul derulării lor;

– participă la vizitele de monitorizare și post monitorizare aferente proiectelor finanțate, asigură prelucrarea și analizarea în cadrul compartimentului a unor acte normative și prezentarea acestora prin rezumate de specialitate superiorilor ierarhici;

– asigură analizarea unor proiecte similare aplicate de alți beneficiari, ce pot constitui exemple de bună practică în încercarea de a îmbunătăți proiectele comunei Dragalina;

– răspunde de îndeplinirea cu profesionalism a rezolvării lucrărilor, la termenele și la nivelul calitativ prevăzut de actele normative în vigoare sau de cerințele specifice fiecărei lucrări;

– anunță în scris și aduce la cunoștință șefului ierarhic superior problemele apărute în desfășurarea activității sau oricare acte sau fapte care împiedică realizarea corectă și la timp a sarcinilor de serviciu;

– răspunde de păstrarea secretului datelor și informațiilor cu caracter confidențial deținute sau la care are acces ca urmare a îndeplinirii atribuțiilor de serviciu;

– răspunde de păstrarea bunurilor și valorilor , ce aparțin instituției , primite în folosință sau în administrare;

– nu părăsește locul de muncă cu documente de serviciu și/sau alte bunuri aparținând instituției, decât în acele situații în care scopul este de a îndeplini o sarcină de serviciu și numai cu aprobarea șefului ierarhic superior;

– folosește timpul de muncă exclusiv pentru îndeplinirea sarcinilor de serviciu, în acest sens , nu se ocupă în timpul de muncă de activități care nu sunt cuprinse în atribuțiile și îndatoririle sale ori nu sunt dispuse de șefii ierarhici;

– cunoaște și respectă reglementările legale în vigoare privind protecția mediului, securității și sănătății muncii, prevenirii și stingerii incendiilor sau altor situații de urgență;

–  participă la instruirile programate și acțiunile instructiv-educative de securitate și sănătate în muncă, prevenire și stingere incendii sau a altor situații de urgență, organizate la nivelul instituției;

– respectă programul de lucru, semnează condica de prezență, la începerea și terminarea programului de lucru, menționând ora sosirii și ora plecării din instituție;

– nu părăsește locul de muncă, în timpul programului de lucru, fără a avea acordul șefului ierarhic superior și îl anunță imediat cu privire la situațiile care reclamă absența  de la serviciu, cu prezentarea ulterioară a documentelor justificative;

– cunoaște și respectă prevederile actelor normative în vigoare aplicabile la nivelul structurii postului, Regulamentul de organizare și funcționare, Regulamentul intern, normele de conduită a funcționarului public și a deciziilor interne cu impact asupra activității proprii;

–  indeplineste si alte atributii stabilite de primar/viceprimar/secretar general comună.
     Calendarul de desfășurare a concursului ce va fi organizat la sediul intituției:
	Nr. crt.
	Activități
	Data

	1.
	Publicarea anunțului
	05.09.2024

	2.
	Data limită pentru depunere dosare de participare la concurs la adresa: UAT comuna Dragalina, Bd. General Ioan Dragalina, nr. 46, Județul Călărași
	19.09.2024, ora 15:30

	3.
	Selecția dosarelor de către comisia de concurs
	20-23.09.2024, ora 15:30

	4.
	Afișarea rezultatelor selecției dosarelor
	24.09.2024, ora 15:30

	5.
	Depunerea contestațiilor privind rezultatele selecției dosarelor
	25.09.2024, ora 15:30

	6.
	Afișarea rezultatului soluționării contestațiilor
	26.09.2024, ora 15:30

	7.
	Susținerea probei scrise
	27.09.2024, ora 10:00

	8.
	Afișarea rezultatului probei scrise
	30.09.2024, ora 13:00

	9.
	Depunerea contestațiilor privind rezultatele probei scrise
	01.09.2024, ora 13:00

	10.
	Afișarea rezultatului soluționării contestațiilor
	02.10.2024, ora 13:00

	11.
	Susținerea interviului
	03.10.2024, ora 10:00

	12.
	Comunicarea rezultatelor după susținerea interviului
	03.10.2024, ora 14:00

	13.
	Depunerea contestațiilor privind rezultatul interviului
	04.10.2024, ora 14:00

	14.
	Afișarea rezultatului soluționării contestațiilor
	07.10.2024, ora 14:00

	15.
	Afișarea rezultatului final al concursului
	07.10.2024, ora 15:00


BIBLIOGRAFIA ȘI TEMATICA DE CONCURS
1. O.U.G. nr. 57 / 2019 privind Codul Administrativ, cu modificările și completările ulterioare ;
Tematica : Partea a VI a, TITLUL III, Personalul contractual din autorităţile şi instituţiile                        publice;

Partea a VIII a, TITLUL I, art. 580 – art. 585
2. Legea nr. 7/1996 a cadastrului şi a publicităţii imobiliare, cu modificările și completările ulterioare ;

Tematica : integral

3. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare ;

Tematica : integral 

4. O.G. nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare ;

Tematica : integral
5. Legea nr. 98 / 2016 privind achizițiile publice, cu modificările și completările ulterioare.

Tematica : integral
Primarul Comunei Dragalina,

Marian – Gabriel STANCIU

